
Uznesenie Okresný súd Rimavská Sobota v exekučnej veci oprávneného: POHOTOVOSŤ, s.r.o., IČO: 35 807 598, so sídlom Pribinova 25, 811 09 Bratislava, právne zast.: Advokátska kancelária Advocate, s.r.o., IČO: 36 865 141, so sídlom Pribinova 25, 811 09 Bratislava, proti povinnému: A. B., nar. XX.XX.XXXX, zomr. XX.XX.XXXX, naposledy bytom C. D. XXX, XXX XX C. D., o vymoženie pohľadávky vo výške 37,01 Eur s príslušenstvom, vedenej súdnym exekútorom JUDr. Ivanom Nestorom, Exekútorský úrad so sídlom Haburská 49/A, 821 01 Bratislava pod sp. zn. EX 10523/15, takto rozhodol: I. Súd exekučné konanie z a s t a v u j e . II.
Súdnemu exekútorovi sa náhrada trov exekúcie n e p r i z n á v a. odôvodnenie:
1. Súdny exekútor sa návrhom na vykonanie exekúcie doručeným súdu dňa 04.09.2015 domáhal od povinného vymoženia pohľadávky vo výške 37,01 Eur s príslušenstvom, a to na základe právoplatného a vykonateľného exekučného titulu – rozsudku Stáleho rozhodcovského súdu zriadeného zriaďovateľom Slovenská rozhodcovská a.s., so sídlom v Bratislave, sp. zn. SR 08525/14 zo dňa 28.10.2014, ktorý sa stal právoplatným dňa 01.12.2014 a vykonateľným dňa 04.12.2014 (ďalej v texte ako „exekučný titul“). 2. Súd dňa 21.01.2025 vyzval oprávneného, aby v lehote 30 dní od doručenia tejto výzvy zaslal späťvzatie návrhu na vykonanie exekúcie, nakoľko povinný zomrel nemajetný dňa 19.09.2017. 3. Dňa 30.01.2025 doručil oprávnený odpoveď na výzvu súdu, v ktorej uviedol, že ďalej netrvá na exekúcii, a to s prihliadnutím na dedičské konanie po povinnom, ktoré bolo zastavené. 4. Podľa § 243h ods. 1 zákona č. 233/1995 Z. z. o súdnych exekútoroch a exekučnej činnosti a o zmene a doplnení ďalších zákonov v znení účinnom do 31.03.2017 (ďalej len ,,Exekučný poriadok“)., ak tento zákon v § 243i až 243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. Pravidlá pre prideľovanie vecí exekútorom podľa § 55 ods. 4 a 5 sa použijú len s ohľadom na veci pridelené podľa predpisov účinných po 1. apríli 2017. 5. Podľa § 38 ods. 3 Exekučné poriadku, ak oprávnený vezme späť návrh na začatie exekučného konania skôr, ako súd poverí exekútora vykonaním exekúcie, súd exekučné konanie zastaví a rozhodne o trovách konania. 6. Podľa § 57 ods. 1 písm. c) Exekučného poriadku, exekúciu súd zastaví, ak zastavenie exekúcie navrhol ten, kto navrhol jej vykonanie.
7. Podľa § 200 ods. 1 prvá a druhá veta Exekučného poriadku, trovami exekúcie sú odmena exekútora, náhrada hotových výdavkov a náhrada za stratu času pri vykonaní exekúcie (§ 196). Oprávnený a exekútor majú nárok na náhradu trov potrebných na účelné vymáhanie nároku. 8. Podľa § 200 ods. 5 Exekučného poriadku, ak súd rozhodne o zastavení exekúcie, rozhodne aj o tom, kto a v akej výške platí trovy exekúcie. 9. Súd podanie oprávneného zo dňa 30.01.2025 posúdil, podľa obsahu, ako späťvzatie návrhu na vykonanie exekúcie, nakoľko vo veci ešte nebolo vydané poverenie a preto exekučné konanie zastavil v zmysle § 38 ods. 3 Exekučného poriadku. 10. O trovách exekúcie súd rozhodol tak, že súdnemu exekútorovi náhradu trov exekúcie nepriznal. Poučenie: Proti výroku o zastavení exekúcie možno podať odvolanie do 15 dní odo dňa jeho doručenia na Okresnom súde Rimavská Sobota. V odvolaní je potrebné popri všeobecných náležitostiach (ktorému súdu je určené, kto ho robí, ktorej veci sa týka, čo sleduje a musí byť podpísané) uviesť spisovú značku tohto konania, proti ktorému rozhodnutiu smeruje, v akom rozsahu sa napáda, v čom sa toto rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).Odvolanie je potrebné podať v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis aj s prílohami. Proti výroku o trovách exekúcie nie je prípustné odvolanie.

